《次韵秦少游》
宋代·孙觉

青发从游各白袍，老来邂逅更陶陶。尺书继月传双鲤，相见何时咏百劳。

谏草十年聊阁笔，坐棠三郡不更刀。灵崖泺水堪行乐，时事纷纷剧猬毛。

作者简介：（1028—1090）高邮人，字莘老。少从胡瑗学。仁宗皇祐元年进士。嘉祐中编校昭文馆书籍，授馆阁校勘。神宗即位，历右正言、知谏院、同修起居注、知审官院。熙宁中因反对青苗法，谪知广德军，历湖、庐等州，后召为太常少卿，改秘书少监。哲宗立，拜御史中丞。以疾提举舒州灵仙观。有文集、奏议、《易传》、《春秋经解》等。